1656

1656 sa roun lannen bisègstil ki ka koumansé oun sanmdi.

 Évènman 
 12 ògtòb, Langola : akò di lapè ant Pòtidjé-ya ké renn-an di Ndongo Nzinga gras à médjasyon-an di séminèr kapisen Antonio de Gaeta. Frontchèr-a ant rwayonm-an di Ndongo  é sala du Matamba sa figsé asou flèv-a Lucala.

 26 novanm : Jérémie Deschamps du Rausset sa nonmen lyétnan di zil-a di Toti-a, charjé di roukonkéri zil-a, ki roupran provizwarman pa Anglé-ya. Fransé-a Jérémie Deschamps ka roupran zil-a an 1659 o non di répiblik-a dé frè di kot-a (fliboustché ké boukannyé di kot Nò Lwès-a di Sen-Domenng).

 Novanm : pronmyé révòlt dé lèsklav an Gwadloup ki mennen pa Jean Leblanc ké Pèdre. Yé sa ékartélé é yé konpagnon ékòrché  vif oben pann.

 Lazi 
 Janvyé, Lenn : Moghol-ya ka ataké Hyderâbâd ké Golkonda ; Annègsyon di Javli pa Shivâjî Bhonsla.

 3 mars : rivé atè Péken di pronmyé lanbasad ris-a an Lachin, ki mennen pa Fedor Isakovich Baikov. Koumansman dé rélasyon diplonmatik sino-ris.

 23 mars, djopopo dé Rit : dékrè di pap Alexandre VII ki ka otorizé rit malabar-ya ké rit chinwa-ya aprè lègzanmen di Saint-Office.

 12 mè : Olandé-ya, alyé o rwè di Kandy Râjasimha II, ka pran Kolonbo asou Pòtidjé-ya.

 15 sèptanm : Mehmet Köprülü (1575-1661), di lorijin albannen, ka divini gran vizir di Lanpir otoman-an (finisman an 1661).

 26 ògtòb, Rwayom d'Ayutthaya : koumansman di règn di Narai, rwè di Siam (finisman an 1688).

 Nòt ké référans 

 Lyen ègstèrn